Predlog SKLEP EVROPSKEGA PARLAMENTA IN SVETA o razveljavitvi nekaterih aktov s področja svobode, varnosti in pravice /* COM/2014/0713 final - 2014/0337 (COD) */





OBRAZLOŽITVENI MEMORANDUM 1. OZADJE PREDLOGA Zagotavljanje, da je pravni red EU vedno posodobljen in primeren za uporabo, je prednostna naloga Komisije. Že v Medinstitucionalnem sporazumu z dne 16. decembra 2003 o boljši pripravi zakonodaje[1] so se Evropski parlament, Svet in Komisija dogovorili, da bi bilo treba obseg prava Evropske unije zmanjšati z razveljavitvijo aktov, ki se ne uporabljajo več. Take akte bi bilo treba odstraniti iz pravnega reda Evropske unije, da se izboljša preglednost in vsem državljanom vseh držav članic zagotovi višja stopnja gotovosti. To je v skladu s politiko Komisije o ustreznosti predpisov. V sporočilu iz junija 2014 z naslovom „Program ustreznosti in uspešnosti predpisov (REFIT): Stanje in obeti“[2] je Komisija navedla, da pregleduje ustreznost pravnega reda na področju policijskega sodelovanja in pravosodnega sodelovanja v kazenskih zadevah, da bi opredelila akte, ki bi se lahko razveljavili na podlagi izteka prehodnega obdobja, določenega v Pogodbah. Komisija je zaključila oceno pravnih aktov s področja svobode, varnosti in pravice, vključno s pravnim redom nekdanjega tretjega stebra. Številni akti, ki so bili sprejeti v zadnjih desetletjih, so brezpredmetni. Niso več ustrezni zaradi svoje začasne narave ali ker so njihovo vsebino povzeli poznejši akti. Komisija zaradi pravne varnosti predlaga, da Evropski parlament in Svet prekličeta ukrepe iz tega predloga. I. Sklep Izvršnega odbora SCH/Com-ex (95) PV 1 Rev.[3] se je nanašal na zelo specifičen položaj glede predhodnega posvetovanja, ki ga je Portugalska zahtevala za indonezijske prosilce za vizum. Ta sklep je zastarel, saj so bila z Uredbo (ES) št. 810/2009[4] (Vizumski zakonik) in Uredbo (ES) št. 767/2008[5] (Uredba VIS) določena nova pravila za predhodno posvetovanje drugih držav članic. II. Sklep Izvršnega odbora SCH/Com-ex (95) 21[6] se nanaša na obveznost schengenskih držav, da si izmenjujejo statistične informacije za boljše spremljanje migracije na zunanjih mejah s pomočjo schengenskega sekretariata. Ta sklep je zastarel, odkar na podlagi Uredbe Sveta (ES) št. 2007/2004[7] FRONTEX izvaja analize tveganja glede pojavljajočih se tveganj na zunanjih mejah ter razvija in upravlja informacijske sisteme, ki omogočajo izmenjavo takšnih podatkov, vključno z informacijskim in usklajevalnim omrežjem iz Odločbe 2005/267/ES[8] ter Evropskim sistemom varovanja meja iz Uredbe (EU) št. 1052/2013[9]. III. Sklep Izvršnega odbora SCH/Com-ex (96)13 Rev.1[10] je določil načela glede pravic in obveznosti držav zastopnic in zastopanih držav v zvezi z izdajo schengenskih vizumov v tretjih državah, v katerih niso zastopane vse schengenske države. Ta sklep je zastarel po začetku veljavnosti Uredbe (ES) št. 810/2009[11], ki je uvedla nov sklop pravil o ureditvah zastopanja v okoliščinah, v katerih se država članica strinja, da bo zastopala drugo državo članico pri obravnavi vlog za izdajo vizumov in izdaji vizumov v imenu navedene države članice. IV. Sklep Izvršnega odbora SCH/Com-ex (97) 39 Rev.[12] je določil vodilna načela o dokaznih sredstvih in posrednih dokazih v okviru sporazumov o ponovnem sprejemu oseb med schengenskimi državami. Ta sklep je zastarel po začetku veljavnosti Uredbe Sveta (ES) št. 343/2003[13] in Uredbe Komisije (ES) št. 1560/2003[14], ki opredeljujeta dokazni material in posredne dokaze, ki se uporabljajo za določitev države članice, odgovorne za obravnavanje prošnje za azil. V. Sklep Izvršnega odbora SCH/Com-ex (98)1 Rev.2[15] je določil številne ukrepe za povečanje učinkovitosti kontrol na zunanjih mejah. Ta sklep je zastarel po začetku veljavnosti Uredbe (ES) št. 562/2006, ki je uvedla nova pravila o kontrolah na zunanjih mejah, in Uredbe Sveta (ES) št. 2007/2004, na podlagi katere je FRONTEX olajšal uporabo ukrepov Skupnosti v zvezi z upravljanjem zunanjih meja. VI. Sklep Izvršnega odbora SCH/Com-ex (98) 18 Rev.[16] je določil postopek, ki ga uporabljajo schengenske države z resnimi težavami pri pridobivanju prepustnic za vrnitev ilegalnih migrantov. Ta sklep je zastarel, saj so posebne obveznosti in postopki, ki jih morajo organi tretje države, ki ni članica EU, in organi držav članic EU upoštevati za vračanje tujcev, ki nezakonito prebivajo v EU, določeni v sporazumih o ponovnem sprejemu oseb, ki jih je EU sklenila s tretjimi državami. VII. S Sklepom Izvršnega odbora SCH/Com-ex (98) 21[17] so bila odobrena številna skupna pravila za žigosanje potnih listov vseh prosilcev za vizum za preprečevanje tega, da bi ista oseba vložila večkratne ali zaporedne vloge za izdajo vizuma. Ta sklep je zastarel po začetku veljavnosti Uredbe (ES) št. 810/2009 (Vizumski zakonik). VIII.–IX. Sklep Izvršnega odbora (SCH/Com-ex (98) 37 def. 2[18] je uvedel celovit pristop za okrepitev boja proti ilegalnim migracijam, ki je začel veljati s Sklepom Centralne skupine SCH/C (98) 117[19]. Ta sklepa sta zastarela po začetku veljavnosti Uredbe (ES) št. 377/2004[20], ki je vzpostavila skupni okvir za napotitev uradnikov za zvezo za priseljevanje v tretjih državah, Uredbe (ES) št. 562/2006, ki je določila sklop skupnih ukrepov glede nadzora na zunanjih mejah, in Sklepa Sveta št. 2009/371/PNZ[21], s katerim so bile Europolu zaupane specifične naloge, povezane z izmenjavo informacij. X. S Sklepom Izvršnega odbora SCH/Com-ex (98) 59 Rev.[22] je bil določen sklop smernic za usklajeno napotitev svetovalcev za dokumente v zračnem in pomorskem prometu in pri diplomatsko-konzularnih predstavništvih držav članic, da bi se okrepil boj proti nezakonitemu priseljevanju na območju schengenskih držav. Ta sklep je zastarel po začetku veljavnosti Uredbe (ES) št. 377/2004, ki je določila nova pravila za napotitev uradnikov za zvezo v tretjih državah. XI. S Sklepom Izvršnega odbora SCH/Com-ex (99)7 Rev. 2[23] je bil odobren načrt za medsebojno napotitev uradnikov za zvezo držav članic z namenom svetovanja in pomoči pri izvajanju nadzora na zunanjih mejah. Ta sklep je zastarel po začetku veljavnosti Uredbe (ES) št. 562/2006 in Uredbe (ES) št. 2007/2004[24], ki določata nov pravni okvir sodelovanja med državami članicami na področju nadzora na zunanjih mejah, vključno z napotitvijo uradnikov za zvezo. XII. Z Uredbo Sveta (ES) št. 189/2008[25] so bile določene specifikacije, relevantne za nekatere teste SIS II, katerih namen je bil dokazati, da lahko centralni SIS II, komunikacijska infrastruktura in interakcije med centralnim SIS II in nacionalnimi sistemi (N.SIS II) delujejo v skladu s tehničnimi in funkcionalnimi zahtevami iz pravnih instrumentov SIS II. Pravni učinek te uredbe se je končal 9. aprila 2013, ko je SIS II začel delovati. 3. PRAVNI ELEMENTI PREDLOGA Povzetek predlaganih ukrepov Predlog razveljavlja vrsto zakonodajnih ukrepov na področju svobode, varnosti in pravice, ki so bili označeni kot zastareli. Pravna podlaga Pravna podlaga za razveljavitev Sklepa Izvršnega odbora z dne 28. aprila 1995 o skupni vizumski politiki (SCH/Com-ex (95) PV 1 Rev.) je člen 77(2)(a) Pogodbe o delovanju Evropske unije. Pravna podlaga za razveljavitev Sklepa Izvršnega odbora z dne 20. decembra 1995 o hitri izmenjavi statističnih in specifičnih podatkov med schengenskimi državami o možnih nepravilnostih na zunanjih mejah (SCH/Com-ex (95) 21) je člen 77(2)(d) Pogodbe o delovanju Evropske unije. Pravna podlaga za razveljavitev Sklepa Izvršnega odbora z dne 27. junija 1996 o načelih za izdajo schengenskih vizumov v skladu s členom 30(1)(a) Konvencije o izvajanju Schengenskega sporazuma (SCH/Com-ex (96) 13 Rev.1) je člen 77(2)(a) Pogodbe o delovanju Evropske unije. Pravna podlaga za razveljavitev Sklepa Izvršnega odbora z dne 15. decembra 1997 o načelih o dokaznih sredstvih in posrednih dokazih v okviru sporazumov o ponovnem sprejemu oseb med schengenskimi državami (SCH/Com-ex (97) 39 Rev.) je člen 78(2)(e) Pogodbe o delovanju Evropske unije. Pravna podlaga za razveljavitev Sklepa Izvršnega odbora z dne 21. aprila 1998 o dejavnostih delovne skupine (SCH/Com-ex (98)1 Rev.2) sta člen 77(2)(b) ter člen 79(2)(c) in (d) Pogodbe o delovanju Evropske unije. Pravna podlaga za razveljavitev Sklepa Izvršnega odbora z dne 23. junija 1998 o ukrepih v zvezi z državami, ki povzročajo težave pri izdajanju dokumentov, potrebnih za izgon oseb s schengenskega območja (SCH/Com-ex (98)18 Rev.), je člen 78(2)(g) Pogodbe o delovanju Evropske unije. Pravna podlaga za razveljavitev Sklepa Izvršnega odbora z dne 23. junija 1998 o žigosanju potnih listov prosilcev za vizum (SCH/Com-ex (98) 21) je člen 77(2)(a) Pogodbe o delovanju Evropske unije. Pravna podlaga za razveljavitev Sklepa Izvršnega odbora z dne 27. oktobra 1998 o sprejetju ukrepov za boj proti ilegalnim migracijam (SCH/Com-ex (98) 37 def. 2) sta člen 77(2)(b) in člen 79(2)(c) Pogodbe o delovanju Evropske unije. Pravna podlaga za razveljavitev Sklepa Centralne skupine z dne 27. oktobra 1998 o delovnem načrtu za boj proti ilegalnim migracijam (SCH/C (98) 117) sta člen 77(2)(b) in člen 79(2)(c) Pogodbe o delovanju Evropske unije. Pravna podlaga za razveljavitev Sklepa Izvršnega odbora z dne 16. decembra 1998 o usklajeni napotitvi svetovalcev za dokumente (SCH/Com-ex (98)59 Rev.) je člen 79(2)(c) Pogodbe o delovanju Evropske unije. Pravna podlaga za razveljavitev Sklepa Izvršnega odbora z dne 28. aprila 1999 o uradnikih za zvezo (SCH/Com-ex (99)7 Rev. 2) je člen 87(2)(a) Pogodbe o delovanju Evropske unije. Pravna podlaga za razveljavitev Uredbe Sveta (ES) št. 189/2008 z dne 18. februarja 2008 je člen 77(2)(b) Pogodbe o delovanju Evropske unije. Načeli subsidiarnosti in sorazmernosti Ukrepi iz tega predloga so zastareli, ker so njihovo vsebino povzeli poznejši akti. Zato je razveljavitev navedenih ukrepov v skladu z načeli subsidiarnosti in sorazmernosti. Zakonodajalec Unije mora v ta namen sprejeti potrebne ukrepe. Izbira instrumentov Predlagani instrument: Sklep Evropskega parlamenta in Sveta. 4. PRORAČUNSKE POSLEDICE Predlog nima proračunskih posledic. 2014/0337 (COD) Predlog SKLEP EVROPSKEGA PARLAMENTA IN SVETA o razveljavitvi nekaterih aktov s področja svobode, varnosti in pravice EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, zlasti člena 77(2)(a)(b) in (d), člena 78(2)(e) in (g), člena 79(2)(c) in (d) ter člena 87(2)(a) Pogodbe, ob upoštevanju predloga Evropske komisije, po predložitvi osnutka zakonodajnega akta nacionalnim parlamentom, v skladu z rednim zakonodajnim postopkom, ob upoštevanju naslednjega: (1) Izboljšanje preglednosti prava Unije je bistveni del strategije institucij Unije za boljšo pripravo zakonodaje. Zato je primerno iz veljavne zakonodaje odstraniti tiste akte, ki niso več potrebni. (2) Številni akti s področja svobode, varnosti in pravice niso več relevantni, ker so njihovo vsebino povzeli poznejši akti, čeprav še niso bili razveljavljeni. (3) Sklep Izvršnega odbora SCH/Com-ex (95) PV 1 Rev.[26] se je nanašal na zelo specifičen položaj glede predhodnega posvetovanja, ki ga je Portugalska zahtevala za indonezijske prosilce za vizum. Ta sklep je zastarel po začetku veljavnosti Uredbe (ES) št. 810/2009[27] in Uredbe (ES) št. 767/2008[28], ki določata nova pravila za predhodno posvetovanje drugih držav članic glede izdaje vizumov. (4) S Sklepom Izvršnega odbora SCH/Com-ex (95) 21[29] je bila schengenskim državam naložena obveznost, da si izmenjujejo statistične informacije za boljše spremljanje migracije na zunanjih mejah. Ta sklep je zastarel po začetku veljavnosti Uredbe Sveta (ES) št. 2007/2004[30], na podlagi katere FRONTEX izvaja analize tveganja glede pojavljajočih se tveganj in trenutnih razmer na zunanjih mejah ter razvija in upravlja informacijske sisteme, ki omogočajo izmenjavo takšnih podatkov. (5) Sklep Izvršnega odbora SCH/Com-ex (96)13 Rev.1[31] je določil načela glede pravic in obveznosti držav zastopnic in zastopanih držav članic v zvezi z izdajo schengenskih vizumov v tretjih državah, v katerih niso zastopane vse schengenske države. Ta sklep je zastarel po začetku veljavnosti Uredbe (ES) št. 810/2009, ki določa nova pravila o ureditvah zastopanja v okoliščinah, v katerih se država članica strinja, da bo zastopala drugo državo članico pri obravnavi vlog za izdajo vizumov in izdaji vizumov v imenu navedene države članice. (6) S Sklepom Izvršnega odbora SCH/Com-ex (97) 39 Rev.[32] so bila odobrena načela o dokaznih sredstvih in posrednih dokazih v okviru sporazumov o ponovnem sprejemu oseb med schengenskimi državami. Ta sklep je zastarel po začetku veljavnosti Uredbe Sveta (ES) št. 343/2003[33] in Uredbe Komisije (ES) št. 1560/2003[34], ki opredeljujeta dokazni material in posredne dokaze, ki se uporabljajo za določitev države članice, odgovorne za obravnavanje prošnje za azil. (7) S Sklepom Izvršnega odbora SCH/Com-ex (98)1 Rev.2[35] so bili določeni številni ukrepi za povečanje učinkovitosti nadzora na zunanji meji. Ta sklep je zastarel po začetku veljavnosti Uredbe (ES) št. 562/2006[36], ki določa pravila o prehodu zunanjih meja, in Uredbe Sveta (ES) št. 2007/2004, na podlagi katere je FRONTEX dobil nalogo olajšati uporabo ukrepov Skupnosti v zvezi z upravljanjem zunanjih meja z zagotavljanjem usklajevanja dejavnosti držav članic pri izvajanju navedenih ukrepov. (8) Sklep Izvršnega odbora SCH/Com-ex (98) 18 Rev.[37] je določil postopek, ki ga uporabljajo schengenske države z resnimi težavami pri pridobivanju prepustnic za vrnitev ilegalnih migrantov, ter možnost, da se na ravni Unije preuči, ali je proti navedenim tretjim državam treba uporabiti druge ukrepe, ki so bolj zavezujoče narave. Ta sklep je zastarel, ko je Evropska unija s številnimi tretjimi državami sklenila sporazume o ponovnem sprejemu oseb, ki določajo posebne obveznosti in postopke, ki jih morajo organi tretje države in organi držav članic upoštevati za vračanje tujcev, ki nezakonito prebivajo v EU. (9) Sklep Izvršnega odbora SCH/Com-ex (98) 21[38] je odobril skupna pravila za žigosanje potnih listov vseh prosilcev za vizum za preprečevanje tega, da bi ista oseba vložila večkratne ali zaporedne vloge za izdajo vizuma. Ta sklep je zastarel po začetku veljavnosti Uredbe (ES) št. 810/2009, s katero je bila uvedena vrsta novih pravil za izdajanje vizumov in žigosanje potne listine prosilca. (10) Sklep Izvršnega odbora (SCH/Com-ex (98) 37 def. 2[39] je uvedel sklop meril za vzpostavitev celovitega pristopa za okrepitev boja proti ilegalnim migracijam, ki so začeli veljati s Sklepom Centralne skupine z dne 27. oktobra 1998 o delovnem načrtu za boj proti ilegalnim migracijam (SCH/C (98) 117). Ta sklepa sta zastarela po začetku veljavnosti Uredbe (ES) št. 377/2004[40], ki je vzpostavila skupni okvir za napotitev uradnikov za zvezo za priseljevanje v tretjih državah, Uredbe (ES) št. 562/2006, ki je določila sklop skupnih ukrepov glede nadzora na zunanjih mejah, in Sklepa Sveta št. 2009/371/PNZ[41], s katerim so bile Europolu zaupane specifične naloge, povezane z izmenjavo informacij, vključno s preprečevanjem ilegalnih migracij. (11) S Sklepom Izvršnega odbora SCH/Com-ex (98) 59 Rev.[42] je bil določen sklop smernic za usklajeno napotitev svetovalcev za dokumente v zračnem in pomorskem prometu in pri diplomatsko-konzularnih predstavništvih držav članic, da bi se okrepil boj proti nezakonitemu priseljevanju. Ta sklep je zastarel po začetku veljavnosti Uredbe (ES) št. 377/2004, ki je določila nova pravila za napotitev uradnikov za zvezo v tretjih državah. (12) S Sklepom Izvršnega odbora SCH/Com-ex (99)7 Rev. 2[43] je bil odobren načrt za medsebojno napotitev uradnikov za zvezo držav članic z namenom svetovanja in pomoči pri izvajanju varnostnih in nadzornih nalog na zunanjih mejah. Ta sklep je zastarel po začetku veljavnosti Uredbe (ES) št. 562/2006 in Uredbe (ES) št. 2007/2004, s katerima je bil uveden nov pravni okvir za sodelovanje med državami članicami na področju nadzora na zunanjih mejah, vključno z napotitvijo uradnikov za zvezo. (13) Z Uredbo Sveta (ES) št. 189/2008[44] so bile določene specifikacije, relevantne za nekatere teste SIS II, katerih namen je bil dokazati, da lahko centralni SIS II, komunikacijska infrastruktura in interakcije med centralnim SIS II in nacionalnimi sistemi (N.SIS II) delujejo v skladu s tehničnimi in funkcionalnimi zahtevami iz pravnih instrumentov SIS II. Pravni učinek te uredbe je prenehal 9. aprila 2013, ko je SIS II začel delovati. (14) Zaradi pravne varnosti in jasnosti bi bilo treba navedene zastarele sklepe in uredbo razveljaviti. (15) Ker cilja tega sklepa, tj. razveljavitev številnih zastarelih aktov Unije s področja svobode, varnosti in pravice, ne morejo doseči države članice same, ampak se lahko doseže samo na ravni Unije, ta sklep izpolnjuje zahteve načela subsidiarnosti iz člena 5 Pogodbe. V skladu z načelom sorazmernosti iz navedenega člena ta sklep ne presega okvirov, potrebnih za dosego navedenega cilja. (16) V skladu s členom 1 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa. (17) Ta sklep pomeni razvoj določb schengenskega pravnega reda, pri katerih Združeno kraljestvo ne sodeluje v skladu s Sklepom Sveta 2000/365/ES[45]. Združeno kraljestvo zato ne sodeluje pri sprejetju tega sklepa. (18) Ta sklep pomeni razvoj določb schengenskega pravnega reda, pri katerih Irska ne sodeluje v skladu s Sklepom Sveta 2002/192/ES z dne 28. februarja 2002[46]. Irska zato ne sodeluje pri sprejetju tega sklepa. (19) Za Islandijo in Norveško ta sklep pomeni razvoj določb schengenskega pravnega reda v smislu Sporazuma med Svetom Evropske unije in Republiko Islandijo ter Kraljevino Norveško o pridružitvi obeh k izvajanju, uporabi in razvoju schengenskega pravnega reda[47], ki spadajo na področje iz člena 1 Sklepa Sveta 1999/437/ES[48]. (20) Za Švico ta sklep pomeni razvoj določb schengenskega pravnega reda v smislu Sporazuma, sklenjenega med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda[49], ki sodijo na področje iz člena 1 Sklepa 1999/437/ES v povezavi s členom 3 sklepov Sveta 2008/146/ES[50] in 2008/149/PNZ[51]. (21) Za Lihtenštajn ta sklep pomeni razvoj določb schengenskega pravnega reda v smislu Protokola med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda[52] in Protokola med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda v zvezi z odpravo kontrol na notranjih mejah in prostim gibanjem oseb, kar spada na področje člena 1 Sklepa 1999/437/ES v povezavi s členom 3 sklepov Sveta 2011/349/EU[53] in 2011/350/EU[54] – SPREJELA NASLEDNJI SKLEP: Člen 1 Razveljavitev zastarelih aktov Sklepi Izvršnega odbora SCH/Com-ex (95) PV 1 Rev., SCH/Com-ex (95) 21, SCH/Com-ex (96) 13 Rev.1, SCH/Com-ex (97) 39 Rev., SCH/Com-ex (98) 1 Rev.2, SCH/Com-ex (98) 18 Rev., SCH/Com-ex (98) 21, SCH/Com-ex (98) 37 def. 2, SCH/Com-ex (98) 59 Rev., SCH/Com-ex (99) 7 Rev.2, Sklep Centralne skupine SCH/C (98) 117 in Uredba Sveta (ES) št. 189/2008 se razveljavijo. Člen 2 Začetek veljavnosti Ta sklep začne veljati dvajseti dan po objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL C 321, 31.12.2003, str. 1. [2] COM(2014) 368 final, 18.6.2014. [3] Sklep Izvršnega odbora z dne 28. aprila 1995 o skupni vizumski politiki (SCH/Com-ex (95) PV 1 Rev.) (UL L 239, 22.9.2000, str. 175). [4] Uredba (ES) št. 810/2009 Evropskega parlamenta in Sveta z dne 13. julija 2009 o vizumskem zakoniku Skupnosti (Vizumski zakonik) (UL L 243, 15.9.2009, str. 1). [5] Uredba (ES) št. 767/2008 Evropskega parlamenta in Sveta z dne 9. julija 2008 o vizumskem informacijskem sistemu (VIS) in izmenjavi podatkov med državami članicami o vizumih za kratkoročno prebivanje (Uredba VIS) (UL L 218, 13.8.2008, str. 60). [6] Sklep Izvršnega odbora z dne 20. decembra 1995 o hitri izmenjavi statističnih in specifičnih podatkov med schengenskimi državami o možnih nepravilnostih na zunanjih mejah (SCH/Com-ex (95) 21) (UL L 239, 22.9.2000, str. 176). [7] Uredba Sveta (ES) št. 2007/2004 z dne 26. oktobra 2004 o ustanovitvi Evropske agencije za upravljanje operativnega sodelovanja na zunanjih mejah držav članic Evropske unije (UL L 349, 25.11.2004, str. 1). [8] 2005/267/ES: Odločba Sveta z dne 16. marca 2005 o vzpostavitvi varnega spletno podprtega informacijskega in usklajevalnega omrežja, namenjenega službam držav članic za migracije (UL L 83, 1.4.2005, str. 48). [9] Uredba (EU) št. 1052/2013 Evropskega parlamenta in Sveta z dne 22. oktobra 2013 o vzpostavitvi Evropskega sistema varovanja meja (Eurosur) (UL L 295, 6.11.2013, str. 11). [10] Sklep Izvršnega odbora z dne 27. junija 1996 o načelih za izdajo schengenskih vizumov v skladu s členom 30(1)(a) Konvencije o izvajanju Schengenskega sporazuma (SCH/Com-ex (96) 13 Rev.1) (UL L 239, 22.9.2000, str. 180). [11] Uredba (ES) št. 810/2009 Evropskega parlamenta in Sveta z dne 13. julija 2009 o vizumskem zakoniku Skupnosti (Vizumski zakonik) (UL L 243, 15.9.2009, str. 1). [12] Sklep Izvršnega odbora z dne 15. decembra 1997 o načelih o dokaznih sredstvih in posrednih dokazih v okviru sporazumov o ponovnem sprejemu oseb med schengenskimi državami (SCH/Com-ex (97) 39 Rev.) (UL L 239, 22.9.2000, str. 188). [13] Uredba Sveta (ES) št. 343/2003 z dne 18. februarja 2003 o vzpostavitvi meril in mehanizmov za določitev države članice, odgovorne za obravnavanje prošnje za azil, ki jo v eni od držav članic vloži državljan tretje države (UL L 50, 25.2.2003, str. 1). [14] Uredba Komisije (ES) št. 1560/2003 z dne 2. septembra 2003 o podrobnih pravilih za uporabo Uredbe Sveta (ES) No 343/2003 o določitvi meril in mehanizmov za določitev države članice, odgovorne za obravnavanje prošnje za azil, ki jo v eni od držav članic vloži državljan tretje države (UL L 222, 5.9.2003, str. 3). [15] Sklep Izvršnega odbora z dne 21. aprila 1998 o dejavnostih delovne skupine (SCH/Com-ex (98)1 Rev.2) (UL L 239, 22.9.2000, str. 191). [16] Sklep Izvršnega odbora z dne 23. junija 1998 o ukrepih v zvezi z državami, ki povzročajo težave pri izdajanju dokumentov, potrebnih za izgon oseb s schengenskega območja (SCH/Com-ex (98)18 Rev.) (UL L 239, 22.9.2000, str. 197). [17] Sklep Izvršnega odbora z dne 23. junija 1998 o žigosanju potnih listov prosilcev za vizum (SCH/Com-ex (98) 21) (UL L 239, 22.9.2000, str. 200). [18] Sklep Izvršnega odbora z dne 27. oktobra 1998 o sprejetju ukrepov za boj proti ilegalnim migracijam (SCH/Com-ex (98) 37 def. 2) (UL L 239, 22.9.2000, str. 203). [19] Sklep Centralne skupine z dne 27. oktobra 1998 o delovnem načrtu za boj proti ilegalnim migracijam. [20] Uredba Sveta (ES) št. 377/2004 z dne 19. februarja 2004 o vzpostavitvi mreže uradnikov za zvezo za priseljevanje (UL L 64, 2.3.2004, str. 1). [21] Sklep Sveta 2009/371/PNZ z dne 6. aprila 2009 o ustanovitvi Evropskega policijskega urada (Europol) (UL L 121, 15.5.2009, str. 37). [22] Sklep Izvršnega odbora z dne 16. decembra 1998 o usklajeni napotitvi svetovalcev za dokumente (SCH/Com-ex (98)59 Rev.) (UL L 239, 22.9.2000, str. 308). [23] Sklep Izvršnega odbora z dne 28. aprila 1999 o uradnikih za zvezo (SCH/Com-ex (99)7 Rev. 2) (UL L 239, 22.9.2000, str. 411). [24] Uredba Sveta (ES) št. 2007/2004 z dne 26. oktobra 2004 o ustanovitvi Evropske agencije za upravljanje operativnega sodelovanja na zunanjih mejah držav članic Evropske unije (UL L 349, 25.11.2004, str. 1). [25] Uredba Sveta (ES) št. 189/2008 z dne 18. februarja 2008 o testih Schengenskega informacijskega sistema druge generacije (SIS II) (UL L 57, 1.3.2008, str. 1). [26] Sklep Izvršnega odbora z dne 28. aprila 1995 o skupni vizumski politiki (SCH/Com-ex (95) PV 1 Rev.) (UL L 239, 22.9.2000, str. 175). [27] Uredba (ES) št. 810/2009 Evropskega parlamenta in Sveta z dne 13. julija 2009 o vizumskem zakoniku Skupnosti (Vizumski zakonik) (UL L 243, 15.9.2009, str. 1). [28] Uredba (ES) št. 767/2008 Evropskega parlamenta in Sveta z dne 9. julija 2008 o vizumskem informacijskem sistemu (VIS) in izmenjavi podatkov med državami članicami o vizumih za kratkoročno prebivanje (Uredba VIS)(UL L 218, 13.8.2008, str. 60). [29] Sklep Izvršnega odbora z dne 20. decembra 1995 o hitri izmenjavi statističnih in specifičnih podatkov med schengenskimi državami o možnih nepravilnostih na zunanjih mejah (SCH/Com-ex (95) 21)(UL L 239, 22.9.2000, str. 176). [30] Uredba Sveta (ES) št. 2007/2004 z dne 26. oktobra 2004 o ustanovitvi Evropske agencije za upravljanje operativnega sodelovanja na zunanjih mejah držav članic Evropske unije (UL L 349, 25.11.2004, str. 1). [31] Sklep Izvršnega odbora z dne 27. junija 1996 o načelih za izdajo schengenskih vizumov v skladu s členom 30(1)(a) Konvencije o izvajanju Schengenskega sporazuma (SCH/Com-ex (96) 13 Rev.1) (UL L 239, 22.9.2000, str. 180). [32] Sklep Izvršnega odbora z dne 15. decembra 1997 o načelih o dokaznih sredstvih in posrednih dokazih v okviru sporazumov o ponovnem sprejemu oseb med schengenskimi državami (SCH/Com-ex (97) 39 Rev.) (UL L 239, 22.9.2000, str. 188). [33] Uredba Sveta (ES) št. 343/2003 z dne 18. februarja 2003 o vzpostavitvi meril in mehanizmov za določitev države članice, odgovorne za obravnavanje prošnje za azil, ki jo v eni od držav članic vloži državljan tretje države (UL L 50, 25.2.2003, str. 1). [34] Uredba Komisije (ES) št. 1560/2003 z dne 2. septembra 2003 o podrobnih pravilih za uporabo Uredbe Sveta (ES) No 343/2003 o določitvi meril in mehanizmov za določitev države članice, odgovorne za obravnavanje prošnje za azil, ki jo v eni od držav članic vloži državljan tretje države (UL L 222, 5.9.2003, str. 3). [35] Sklep Izvršnega odbora z dne 21. aprila 1998 o dejavnostih delovne skupine (SCH/Com-ex (98)1 Rev.2) (UL L 239, 22.9.2000, str. 191). [36] Uredba (ES) št. 562/2006 Evropskega parlamenta in Sveta z dne 15. marca 2006 o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) (UL L 105, 13.4.2006, str. 1). [37] Sklep Izvršnega odbora z dne 23. junija 1998 o ukrepih v zvezi z državami, ki povzročajo težave pri izdajanju dokumentov, potrebnih za izgon oseb s schengenskega območja (SCH/Com-ex (98)18 Rev.) (UL L 239, 22.9.2000, str. 197). [38] Sklep Izvršnega odbora z dne 23. junija 1998 o žigosanju potnih listov prosilcev za vizum (SCH/Com-ex (98) 21) (UL L 239, 22.9.2000, str. 200). [39] Sklep Izvršnega odbora z dne 27. oktobra 1998 o sprejetju ukrepov za boj proti ilegalnim migracijam (SCH/Com-ex (98) 37 def. 2) (UL L 239, 22.9.2000, str. 203). [40] Uredba Sveta (ES) št. 377/2004 z dne 19. februarja 2004 o vzpostavitvi mreže uradnikov za zvezo za priseljevanje (UL L 64, 2.3.2004, str. 1). [41] Sklep Sveta 2009/371/PNZ z dne 6. aprila 2009 o ustanovitvi Evropskega policijskega urada (Europol) (UL L 121, 15.5.2009, str. 37). [42] Sklep Izvršnega odbora z dne 16. decembra 1998 o usklajeni napotitvi svetovalcev za dokumente (SCH/Com-ex (98)59 Rev.) (UL L 239, 22.9.2000, str. 308). [43] Sklep Izvršnega odbora z dne 28. aprila 1999 o uradnikih za zvezo (SCH/Com-ex (99)7 Rev. 2) (UL L 239, 22.9.2000, str. 411). [44] Uredba Sveta (ES) št. 189/2008 z dne 18. februarja 2008 o testih Schengenskega informacijskega sistema druge generacije (SIS II) (UL L 57, 1.3.2008, str. 1). [45] Sklep Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43). [46] Sklep Sveta 2002/192/ES z dne 28. februarja 2002[46] o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20). [47] UL L 176, 10.7.1999, str. 36. [48] Sklep Sveta 1999/437/ES z dne 17. maja 1999 o nekaterih izvedbenih predpisih za uporabo Sporazuma, sklenjenega med Svetom Evropske unije in Republiko Islandijo ter Kraljevino Norveško, v zvezi s pridružitvijo teh dveh držav k izvajanju, uporabi in razvoju schengenskega pravnega reda (UL L 176, 10.7.1999, str. 31). [49] UL L 53, 27.2.2008, str. 52. [50] Sklep Sveta 2008/146/ES z dne 28. januarja 2008 o sklenitvi Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda v imenu Evropske skupnosti (UL L 53, 27.2.2008, str. 1). [51] Sklep Sveta z dne 28. januarja 2008 o sklenitvi Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda v imenu Evropske unije (UL L 53, 27.2.2008, str. 50). [52] UL L 160, 18.6.2011, str. 21. [53] Sklep Sveta 2011/349/EU z dne 7. marca 2011 o sklenitvi Protokola med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda, v zvezi zlasti s pravosodnim sodelovanjem v kazenskih zadevah in policijskim sodelovanjem, v imenu Evropske unije (UL L 160, 18.6.2011, str. 1). [54] Sklep Sveta 2011/350/EU z dne 7. marca 2011 o sklenitvi Protokola med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda, v zvezi z odpravo kontrol na notranjih mejah in prostim gibanjem oseb, v imenu Evropske unije (UL L 160, 18.6.2011, str. 19).